1.INFORMASJON OG STUDENTORGANISERING

1.1. AU skal informere studentene ved UiTø om studentstyrets arbeid og virke. Herunder informasjon om studentstyrevalg og dagsaktuelle saker. 

1.2. AU skal jobbe for at neste studentstyrevalg gjennomføres elektronisk. 
1.3. AU skal utarbeide en ny stillingsinstruks for organisasjonssekretærstillingen. 

1.4. AU skal gå i dialog med Tromsø kommune for å fremme studentenes interesser i forholdt til tilbud kommunen er ansvarlig for.  


1.5. AU skal jobbe for at de studentorganisasjonene som støttes av studentstyret i større grad redegjør for sin pengebruk. Vi vil jobbe for at også paraplyorganisasjoner redegjør for enkeltorganisasjoners bruk av midler.   

1.6. AU skal jobbe for å lage møtesteder for studentene ved UITØ hvor aktuelle samfunsspørsmål blir satt på dagsorden. Herunder temakvelder om ulike politiske saker.
1.7. AU skal igjennom kontakt med fakultetene sørge for at det blir gitt opplysning om studentdemokratiet på orienteringsmøtene ved semesterstart. 


2. UTDANNINGSPOLITIKK

2.1. AU skal arbeide for at fakultetene får stor grad av frihet til å tilrettelegge undervisningsform, men at det er ønskelig at obligatorisk undervisning holdes på et minimumsnivå. 

2.2. AU skal følge sammenslåingsprosessen mellom høgskolen og universitetet nøye for å sikre UiTø studentenes interesser blir ivaretatt.


2.3. AU skal til enhver tid være fullt oppdatert på hva som skjer i forhold til NOKUT evalueringen av utdanningstilbudet ved UiTø. Vi vil jobbe for at kvalitetsikringssystemet skal ivareta studentenes interesse igjennom å være kritisk til vurderingskriteriene NOKUT konsentrerer seg om. 

2.4. AU skal sørge for at studentevaluering er en naturlig del av kvalitetssikringsprosessen.

2.5. AU skal jobbe for at kravene til psykososialt læringsmiljøet opprettholdes.  


3. LIKESTILLING


3.1. AU skal sørge for at informasjonstilbudet om rettigheter for fysisk funksjonshemmede kontinuerlig oppdateres, og AU skal jobbe for å følge opp handlingsplanen for studenter med funksjonsnedsettelser. 

3.2. AU skal arbeide for at ingen ved UiTø blir diskriminert på bakgrunn av kjønn, sosial status, etnisk bakgrunn eller andre årsaker. Ved like kvalifikasjoner bør det brukes moderat kjønnskvotering.

4. VELFERD
4.1. AU skal jobbe mot studentsamskipnaden med å kartlegge behovet for oppussing av eksisterende studentboliger. 

4.2. AU skal jobbe mot studentsamskipnaden med sikte på å heve kvaliteten på deres boligformidling.  

4.3. AU skal jobbe for å bedre busstilbudet til studentene, og da med særlig tanke på effektivt rutetilbud ved semesterstart.

4.4. AU skal jobbe for at studenthuset Driv blir mer studentvennlig. Herunder å gjøre det lettere for studenter å benytte seg av tilbud og lokaler. Driv skal prioritere studentaktiviteter foran kommersiell drift.

4.5. AU skal jobbe med studentrettet informasjon slik at studenter blir oppmerksomme på at Driv tilbyr lokaler til fritt utlån.

4.6. AU skal jobbe for at studentstyret legger sterkere føringer på studentorganisasjoner som mottar støtte fra semesteravgiften. Henhold til søknad.  

4.7. AU skal jobbe for at kantinene får et bredere tilbud, slik som vegetarmat – varm og kald – og matpakkeordning.

4.8. AU skal jobbe videre med etableringsprosessen av pub/kaffebar på campus.

4.9. AU skal jobbe med å få utplassert kaffeautomater på campus.

4.10. AU skal jobbe tett med karrieresenteret på campus, for å evaluere og profilere dets tilbud.

4.11. AU skal jobbe videre med utviklingen og opprettelsen av en helsestasjon på campus.

4.12. AU skal jobbe for at universitetets parkeringsplasser er forbeholdt universitetets ansatte og studenter.

5. INTERNASJONALT


5.1. AU skal aktivt følge opp de internasjonale studentene ved UiTø, og i dette samarbeide tett med ISU, Studentrådgivningen og SIV.

5.2. AU skal delta i og følge opp arbeid i retning av utbedring av utvekslingstilbudene ved UiTø. AU mener det ikke bør være et mål i seg selv og ha flest mulige utvekslingsavtaler, men heller gode avtaler der faglig kvalitet står i fokus. 

5.3. AU skal jobbe mot bedre evaluering av utenlandsopphold for studenter som reiser fra UiTø. I dette ligger det at man ønsker å sende studenter til de best mulige studiestedene i utlandet. Det er viktig å innhente informasjon fra studenter som har vært på utveksling for å kunne vurdere kvaliteten på avtaler. Informasjonen som innhentes må benyttes konstruktivt av UiTø. 

5.4. AU skal jobbe videre med samlokaliseringen av avdelinger og organisasjoner som jobber med internasjonale saker i et internasjonalt senter lokalisert på universitetsområdet. Hovedmålsetningen er her å bedre informasjon og gjøre det lettere for studenter som ønsker å ta deler av sin grad i utlandet.

5.5. AU skal jobbe for større interaksjon mellom internasjonale og norske studenter. Vi ønsker å utnytte de allerede eksisterende arenaer, i tillegg til å jobbe for flere fora der internasjonale og norske studenter kan møtes. 

